**240/2020. (XII. 08.) „kt.” sz. határozat**

**a Karcag, Kossuth tér 11-13. sz. alatti, 156 m2 alapterületű nem lakás céljára szolgáló helyiség Országos mentőszolgálat részére történő pályázaton kívüli bérbeadásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva,a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, továbbá a Karcag Városi Önkormányzat Képviselő-testületének a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 10/2019. (IV. 26.) rendeletének 22. § (12) bekezdése alapján az alábbiak szerint dönt:

1. A Karcag Városi Önkormányzat (a továbbiakban: Bérbeadó) bérbe adja a tulajdonában lévő 2. pontban meghatározott ingatlant az alábbi feltételekkel:
2. Az ingatlan adatai:

 Helye: Karcag, Kossuth tér11-13.

 Helyrajzi szám: 6937/A/36

Alapterülete: 156 m2

Közművesítettsége: víz, villany, gáz

1. A bérlő adatai:

Országos Mentőszolgálat(székhelye: 1055Budapest, Markó u. 22., képviseli: Dr. Csató Gábor, adószám: 15309989-2-41,) (a továbbiakban: Bérlő)

1. A bérbeadás időtartama:

 Bérleti időszak: 2020. december 7-től határozatlan időre, de legkésőbb a veszélyhelyzet

visszavonásáig.

1. A helyiséget térítésmentesen biztosítja az Önkormányzat.
2. Egyéb feltételek:
* A Bérlő köteles a helyiséget rendeltetésszerűen használni.
* A Bérbeadó a helyiséget rendeltetésszerű használatra alkalmas állapotban adja át Bérlőnek. A Bérlő a helyiséget megtekintett állapotban veszi bérbe, tisztában van a helyiség műszaki állapotával. A bérlemény rendeltetésszerű használatának módját és jogcímét a Bérbeadó képviselői ellenőrizhetik, melyet a Bérlő tűrni és biztosítani köteles. Az ingatlan üzemeltetője a Karcagi „Erőforrás” Kft. (5300 Karcag, Kossuth tér 14.), a továbbiakban: üzemeltető.
* A Bérlő a helyiségben tűz- és robbanásveszélyes, illetve balesetet okozó anyagokat nem tárolhat. Amennyiben az előírást megszegve ilyen anyagokat tart, vagy rendeltetésellenesen használ, illetve elmulasztja a berendezések szükség szerinti, szakemberrel történő ellenőriztetését és ezzel veszélyhelyzetet idéz elő, kárt okoz a helyiségben, az okozott kárért felelősséggel tartozik.
* A Bérbeadó köteles gondoskodni a jelen határozat előző bekezdésében meghatározott karbantartási és felújítási munkálatokon felül az épület karbantartásáról, állandó, üzemképes állapotáról.
* A Bérlő által bérelt helyiség albérletbe nem adható, a bérleti jog nem cserélhető el, valamint az átruházáshoz hozzájárulás nem adható.
* Szerződő felek a szerződést határozatlan időre kötik, de azt bármelyik fél jogosult a határidő lejárta előtt, 15 nap felmondási időre közölt írásbeli nyilatkozatával felmondani.
* A Bérlő bérleti joga megszűnik a bérleti szerződésben megjelölt időpont vagy feltétel bekövetkezésével, illetve a jogszabályban meghatározott esetekben. A bérleti szerződés megszűnése után a Bérlő a helyiséget tisztán és rendeltetésszerű használatra alkalmas állapotban köteles a Bérbeadónak visszaadni.
* A Képviselő-testület felhatalmazza a Karcag Városi Önkormányzat Polgármesterét, hogy a helyiségbérleti szerződést a Bérlővel kösse meg.
1. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2020. december 15.

 Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcagi „Erőforrás” Vagyonhasznosító és Szolgáltató Kft., Karcag, Kossuth tér 14.
8. Országos Mentőszolgálat,1055 Budapest, Markó u. 22./Költségvetési, Gazdálkodási és Kistérségi Iroda Gazdálkodási Csoport által/

Karcag, 2020. december 4.

|  |  |
| --- | --- |
|  | **(: Szepesi Tibor :)** |
|  | polgármester |